Rikunarita-ORG/Wikinium huggingface dataset:
# Atlantic puffin

(articul in mi-construction)

Li **Atlantic puffin** (**Fratercula arctica**), anc nominat **puffin comun**, es un specie de ave marin in li familie alcidae. It es li sol puffin indigen al Atlantic Ocean; du species afin, li puffin toffet e li puffin cornat, es trovat in li nord-est Pacific Ocean. Li Atlantic puffin reproducte se in Russia, Island, Irland, Grand-Britania, Norvegia, Grenland, Nov-Fundland e Labrador, Nova Scotia, e li Faroe Insules, e tam sudic quam Maine in li west e Francia in li ost. It es li plu comunmen trovat in li Westman Insules, Island. Benque it have un gran population e un distribution extensiv, li specie ha declinat rapidmen, adminim in partes de su distribution, con resultat que it ha esset evaluat quam vulnerabil per li IUCN. Sur li terre, it have li positura erect typic de un alcide. Al mare, it svimma sur li superficie e nutri se per zooplankton, litt pisces, e crabes, queles it capte plongeant sub li superficie, usant su ales por propulsion.

| Atlantic puffin |
| --- |
| [in breeding plumage|frameless] |
| Al insule Skomer, Wales |
|  |
| Cri, registrat sur Skokholm, Wales |
| Statu de conservation |
| Vulnerabil (IUCN 3.1) |
| Classification scientific[this classification] |
| Reati: | Animalia |
| Phylum: | Chordata |
| Classe: | Aves |
| Ordine: | Charadriiformes |
| Familie: | Alcidae |
| Genus: | *Fratercula* |
| Specie: | F. arctica |
| Nome binomial |
| Fratercula arctica

(Linnaeus, 1758) |
| [] |
| Distribution in seson reproductiv (orange) e in hiverne (yelb) |
| Synonymes |
| *Alca arctica* Linnaeus, 1758 |
# Cusco

Cusco
**Cusco** (anc scrit Cuzco) es un cité in Perú. It es situat in li centre del Andes sur un altore de 3416 metres. Cusco esset li cité capital del imperia del Incas. It es li cité capital del Region Cusco e del Provincia Cusco.

Hodie li cité have 435.114 (2013) habitantes e un area de 385,1 quadrat-kilometres.

Cusco esset fundat del Incas in li annu 1100. Hispania conquestat e destructet li cité in li annu 1533. Desde li fundation de Lima Cusco perdit plu e plu su importantie. In li annu 1911 li cité Machu Picchu esset decovrit sur un mont. e Cusco devenit al max important centre del turisme de Perú. In li annu 1950 grand partes de Cusco esset destructet per un sisme. In li annu 1983 Cusco esset acceptat quam parte del Heritage mundal de cultura del UNESCO.

It hay mult momumentes del cultura del Incas in Cusco.
# Genetica

Li chimic structura del DNA
**Genetica** es un parte del scientie biologie. Genetica ocupa su pri genes, li heredage de qualitás che vivent entes. Genetica prova trovar li leges qualmen qualitás es dat de genitores al sequent generation.

Gregor Mendel es egardat quam fundator del genetica. Il comensat studiat li heredage in li 19-im secul. Li maxim important parte del genetica es li moleculari genetica, quel prova explorar li moleculari fundamentes del heredage.

Genes coresponde a areas in li DNA.
# Louis Pasteur

| Louis Pasteur |
| --- |
| Louis Pasteur |
|  |
| **Land** | Frankreich Francia |
| **Nascentie** | 27-im de decembre 1822 |
| **Morte** | 28-im de septembre 1895 in Marnes-la-Coquette |
| **Ocupation** | Chimico, Microbiologo, Fisico |
|  |  |
|  |  |
|  |  |

**Louis Pasteur** esset un chimico, fisico e microbiologo de Francia. Il nascet li 27-im de decembre 1822 in Dole e morit li 28-im de septembre 1895 in Marnes-la-Coquette.

Louis Pasteur esset un del fundatores del microbiologie. Li labore de Louis Pasteur esset tre important por developar vaccinationes contra diversi maladies per infectiones.

## Vive

Louis Pasteur studiat filosofie in Besançon e matematica in Dijon. Il laborat quam professor in Ardèche. In li annu 1848 Louis Pasteur devenit professor in Strasbourg por chimie e in li annu 1854 il devenit decan del facultá de scienties del Universitá de Lille. Inter 1863 e 1867 Louis Pasteur esset professor por geologie, fisica e chimie al École nationale supérieure des Beaux-Arts in Paris. In li annu 1887 Louis Pasteur etablisset li Pasteur Institute e devenit su director til su morte in li annu 1895.
# Robert Koch

| Heinrich Hermann Robert Koch |
| --- |
| Heinrich Hermann Robert Koch |
|  |
| **Land** | Germania Germania |
| **Nascentie** | 11-im de decembre 1843 |
| **Morte** | 27-im de may 1910 in Baden-Baden |
| **Ocupation** | Biologo, Scientisto, Medico |
|  |  |
|  |  |
|  |  |

 **Heinrich Hermann Robert Koch** esset un famosi german biologo, scientiste e medico. Il nascet li 11-im de decembre 1843 in Clausthal-Zellerfeld e morit li 27-im de may 1910 in Baden-Baden. Robert Koch recivet li Nobel-premie por medicina in li annu 1905 pro su decovritiones pri li tuberculose-vírus.

## Vive

Robert Koch studiat filogie e medicina in Göttingen. Inter 1867 e 1890 Robert Koch esset maritat con Emmy Fraatz. Li cuple divorciat in li annu 1890 e Robert Koch maritat in li sam annu Hedwig Freiberg.

## Explorationes

Robert Koch descovrit li víruses queles evoca li morbes cholera e tuberculose. Il esset specialist por micro-biologie, epidemologie e higiene.